Volám sa Bob Prottas.
Som z mesta Trumbull v americkom štáte Connecticut.
Som tu na konferencii TEDActive 2015.
27 rokov som bol chemikom v DuPont
a pred 4 rokmi som odišiel na dôchodok.
Môj najstarší syn je nepočujúci, je adoptovaný a pochádza z Kórey.
Pamätám si, ako sme spolu pozerali programy v TV s titulkami,
a ja som si pomyslel: „Je fajn mať titulky.“
Prekladať tieto prednášky TED som bral ako svoju misiu,
aby ich mohli pozerať nepočujúci a sluchovo postihnutí,
a potom som sa dozvedel o celosvetovom projekte prekladov,
v rámci ktorého sa titulky prekladajú do iných jazykov.
Zoberiem si anglickú prednášku a pridám anglické titulky.
Potom si ich zoberie niekto iný
a preloží ich do iných jazykov,
aby ich mohli vidieť ľudia na celom svete,
a prečítať si ich vo svojom jazyku,
čo je podľa mňa ohromné.
Môžete si vybrať z toľkých prednášok,
že nebudete vedieť, kde začať.
A krásne je na tom to,
že je tu organizácia TED, ktorá robí veľkú reklamu.
Ale máte aj mnoho prednášok TEDx,
a tie sú ako perly – ako nevybrúsené diamanty.
Je to fakt veľmi zaujímavé:
máte omnoho väčšie publikum.
Stačí trochu snahy z mojej strany
a stane sa z toho celosvetový fenomén.
A to sa mi páči.